Sist endret: 02.02. 2017

**Eksempel på søknadsbrev**

NVE – Konsesjonsavdelingen

Postboks 5091 Majorstua

0301 Oslo

02.02.2017

Søknad om konsesjon for nedlegging av xxx

Xxxx ønsker å legge ned xxx i xxx elva/vatnet i xxx kommune i xxx fylke, og søker herved om følgende tillatelser:

**I Etter vannressursloven, jf. §§ 8 og 41, om tillatelse til:**

* å legge ned xxx

(Dersom det ikke oppnås enighet)

**II Etter oreigningslova jf. § 2, nr. 54:**

* Om samtykke til ekspropriasjon av manglende rettigheter dersom det ikke oppnås minnelig avtale mellom søker og rettighetshavere.

Nødvendig opplysninger om nedleggingsplanene fremgår av vedlagte utredning.

Med vennlig hilsen

Ola Nordmann

Adresse

e-post

telefon

|  |
| --- |
| Sammendrag |
| Kort sammendrag av begrunnelse for nedlegging, de viktigste tekniske inngrepene og konsekvensene ved prosjektet. Stikkord er hydrologisk endring i vassdraget, teknisk gjennomføring av nedleggingen. Hvordan ulike allmenne interesser blir berørt, f.eks. landskap og friluftsliv, kulturminner, verdifulle naturtyper, rødlistearter, brukerinteresser, reindrift. |

Innhold

[1 Innledning 4](#_Toc473809566)

[1.1 Om søkeren 4](#_Toc473809567)

[1.2 Begrunnelse for nedlegging 4](#_Toc473809568)

[1.3 Geografisk plassering av vassdragsanlegget 4](#_Toc473809569)

[1.4 Beskrivelse av området 4](#_Toc473809570)

[1.5 Eksisterende inngrep 4](#_Toc473809571)

[2 Beskrivelse av tiltaket 5](#_Toc473809572)

[2.1 Hoveddata 5](#_Toc473809573)

[2.2 Teknisk plan for det søkte alternativ 5](#_Toc473809574)

[2.3 Fordeler og ulemper ved tiltaket 5](#_Toc473809575)

[2.4 Arealbruk og eiendomsforhold 5](#_Toc473809576)

[2.5 Forholdet til offentlige planer og nasjonale føringer 6](#_Toc473809577)

[3 Virkning for miljø, naturressurser og samfunn 7](#_Toc473809578)

[3.1 Hydrologi (virkninger av nedleggingen) 7](#_Toc473809579)

[3.2 Vanntemperatur, isforhold og lokalklima 7](#_Toc473809580)

[3.3 Grunnvann 7](#_Toc473809581)

[3.4 Ras, flom og erosjon 7](#_Toc473809582)

[3.5 Rødlistearter 7](#_Toc473809583)

[3.6 Terrestrisk miljø 8](#_Toc473809584)

[3.7 Akvatisk miljø 8](#_Toc473809585)

[3.8 Verneplan for vassdrag og Nasjonale laksevassdrag 8](#_Toc473809586)

[3.9 Landskap 8](#_Toc473809587)

[3.10 Store sammenhengende naturområder med urørt preg 8](#_Toc473809588)

[3.11 Kulturminner og kulturmiljø 9](#_Toc473809589)

[3.12 Reindrift 9](#_Toc473809590)

[3.13 Jord- og skogressurser 9](#_Toc473809591)

[3.14 Ferskvannsressurser 9](#_Toc473809592)

[3.15 Brukerinteresser og friluftsliv 9](#_Toc473809593)

[3.16 Samfunnsmessige virkninger 9](#_Toc473809594)

[3.17 Samlet vurdering 9](#_Toc473809595)

[4 Avbøtende tiltak 10](#_Toc473809596)

[5 Referanser og grunnlagsdata 10](#_Toc473809597)

[6 Vedlegg til søknaden 10](#_Toc473809598)

# Innledning

## Om søkeren

Tiltakshavers navn og navn på vassdragsanlegget som ønskes nedlagt, adresse og ev. organisasjonsnummer og eierforhold.

## Begrunnelse for nedlegging

Det redegjøres kort om hvorfor nedleggingen ønskes gjennomført. Dersom det tidligere er vurdert konsesjonspliktig etter vannressursloven skal dette oppgis. Redegjør også for ev. gjeldende tillatelser (konsesjoner/tillatelser etter vannressursloven/vassdragsreguleringsloven). Oppgi årstall og dato for når tillatelsene ble gitt.

Hvis anlegget er klassifisert, må konsekvensklasse oppgis.

## Geografisk plassering av vassdragsanlegget

Leser skal lett forstå hvor i landet vassdragsanlegget er plassert. Kommune, fylke, vassdrag (vassdragsnr.), nærhet til tettsted ev. bebyggelse skal oppgis/beskrives. Kart over området vedlegges (regionalt kart, oversiktskart 1:50 000 og situasjonskart 1:5000) (se vedleggsliste).

## Beskrivelse av området

Det skal gis en generell beskrivelse av området rundt anlegget, både oppstrøms og nedstrøms og omkringliggende landskap, samt en mer detaljert beskrivelse av selve vassdragsanlegget.

## Eksisterende inngrep

Eksisterende inngrep i vassdraget som dammer, vannledninger, veier, kraftlinjer, forbygninger, vannuttak, reguleringer, kraftverk, settefiskanlegg med mer beskrives. Blir andre vassdragsanlegg berørt av nedleggingen må dette komme frem.

# Beskrivelse av tiltaket

## Hoveddata

|  |
| --- |
| **Navn på sted/dam/vassdragsanlegg, hoveddata** |
| **TILSIG** |   |   |
| Nedbørfelt | km2 |  |
| Spesifikk avrenning | l/s/km2 |  |
| Middelvannføring normalår | m3/s el. l/s |  |
|  |  |  |
| **MAGASIN** |   |  |
| Magasinvolum | mill. m3 |  |
| HRV | moh. |  |
| LRV | moh. |  |

## Teknisk plan for det søkte alternativ

Nedleggingen beskrives her. Beskrivelsen skal suppleres med bilder fra området, jf. vedlegg 5. Alle tekniske inngrep tegnes inn på kart (i vedlegg 3).

**2.2.1 Veibygging**

Beskriv nødvendig veibygging i forbindelse med nedleggingen, både midlertidige anleggsveier og permanente veier. Bredden på veier og ryddebeltet i anleggsfasen skal oppgis.

**2.2.2 Massetak og deponi**

Behov for eventuelle deponier og massetak (midlertidige og permanente) skal beskrives og merkes av på kart. Eventuelle avtaler om bruk av overskuddsmasser beskrives her. Kapitlet ses i sammenheng med kapittel 2.4. All arealbruk tegnes inn på kart, jf. vedlegg 3.

## Fordeler og ulemper ved tiltaket

Fordeler

Beskriv nytte for allmennheten og ev. andre fordeler.

Ulemper

Ulemper som berører allmenne interesser nevnes her.

## Arealbruk og eiendomsforhold

Arealbruk

Størrelse og beliggenhet av nødvendige arealer som må brukes. All arealbruk skal tegnes inn på kart.

|  |  |  |  |
| --- | --- | --- | --- |
| **Inngrep** | **Midlertidig arealbehov (m2el. daa)** | **Permanent arealbehov (m2 el. daa)** | **Ev. merknader** |
|  |  |  |  |

Eiendomsforhold

Forholdet til rettighetshaverne skal beskrives og være avklart før innsending av søknaden. Dersom det søkes om samtykke til ekspropriasjon etter oreigningsloven, skal det først være forsøkt å få til en minnelig ordning med alle berørte parter, og dokumentasjon på dette skal forelegges NVE. Oversikt over berørte grunneiere og rettighetshavere vedlegges.

## Forholdet til offentlige planer og nasjonale føringer

Beskrivelse av nedleggingens status i forhold til:

Kommuneplaner
Planer i henhold til plan- og bygningsloven, mm. Det skal vises til kommuneplanens arealdel.

Verneplan for vassdrag
Beskrivelse av områdets status i forhold til Verneplan for vassdrag

Nasjonale laksevassdrag
Beskrivelse av områdets status i forhold til Nasjonale laksevassdrag

Ev. andre planer eller beskyttede områder
Dersom tiltaket berører områder som er omfattet av fylkesvise planer, områder vernet etter naturvernloven/naturmangfoldloven, fredet etter kulturminneloven, statlig sikret friluftsområde med mer skal dette oppgis.

EUs vanndirektiv
Status for vassdraget i henhold til vedtatte regionale forvaltningsplaner for vassdrag etter vannforvaltningsforskriften oppgis, se www.vannportalen.no

# Virkning for miljø, naturressurser og samfunn

Her skal det gis en beskrivelse av dagens situasjon (nå-situasjon) for hvert av deltemaene hvis aktuelt, samt en redegjørelse for forventede endringer og konsekvenser som følge av nedleggingen. Hvert underpunkt skal gi en selvstendig sammenstilling av forholdene. Det er ikke nok å vise til ev. vedlagte rapporter.

Biologisk mangfoldrapport (BM-rapport) kan utarbeides iht. NVE veileder 3/2009. Det er ikke gitt at BM-rapport er nødvendig, men for nedlegging av større anlegg bør en slik utarbeides. Det skal tydelig fremgå i søknaden hva som er søkers egne synspunkter, og hva som er hentet fra en ev. BM-rapport dersom synspunktene er motstridende.

## Hydrologi (virkninger av nedleggingen)

Dagens hydrologiske forhold må beskrives; middelvannføring, alminnelig lavvannføring, flomvannføring og når på året disse vanligvis opptrer.

Planlagt minstevannføring i anleggsperioden. Hvis anleggsarbeidet med nedleggingen kan påvirke alminnelig lavvannføring må dette komme frem.

## Vanntemperatur, isforhold og lokalklima

Forventede endringer i vanntemperatur, islegging, isgang, kjøling og risiko for frostrøyk skal vurderes. Særlig ved nedlegging av dammer og senkning av vannspeil må endringer i isforhold vurderes og kartlegges.

## Grunnvann

Det skal angis hvorvidt grunnvannet i områdene er kartlagt og om det blir berørt.

## Ras, flom og erosjon

Flommer i vassdraget beskrives (hyppighet, størrelse og tid på året), og ev. endringer i flomforhold som følge av nedleggingen vurderes.

Det skal være en kort vurdering av om hele eller deler av området ligger i skredutsatt område. Potensiell fare for steinsprang, snøskred og kvikkleire beskrives med utgangspunkt i informasjon i NVEs Skredatlas (<http://skredatlas.nve.no>). Hvis det finnes registreringer av skredhendelser skal det også omtales. Der det er potensiell fare skal det foretas en konkret vurdering. Dersom faren ikke er reell ber vi om en begrunnelse for dette, ev. om det er behov for risikoreduserende tiltak.

For mer veiledning, se NVEs Retningslinje nr. 2/2011 [*«Flaum- og skredfare i arealplanar»*](http://publikasjoner.nve.no/retningslinjer/2011/retningslinjer2011_02.pdf)*.*

Forekomst av flomskred/løsmasseskred eller annen vesentlig erosjon i området for nedlegging. Sannsynligheten for økt sedimenttransport og tilslamming av vassdraget vurderes.

## Rødlistearter

Forekomst eller sannsynlig forekomst av rødlistearter i området skal beskrives.

Funn av rødlistearter skal presenteres i egen tabell og forholde seg til den gjeldende Norsk rødliste for arter.

|  |  |  |  |
| --- | --- | --- | --- |
| **Rødlisteart** | **Rødlistekategori** | **Funnsted** | **Påvirkningsfaktorer\*** |
|  |  |  |  |
|  |  |  |  |
|  |  |  |  |

\* se [www.artsportalen.artsdatabanken.no](http://www.artsportalen.artsdatabanken.no)

## Terrestrisk miljø

Hvis det er utarbeidet rapport om biologisk mangfold eller det foreligger andre rapporter, skal teksten ta utgangspunkt i disse. Hvis det ikke er utarbeidet rapport om biologisk mangfold, se for eksempel [www.naturbase.no](http://www.naturbase.no), [www.vassdragsatlas.no](http://www.miljodirektoratet.no/no/Tjenester-og-verktoy/Database/Vassdragsatlas/) og [http://artskart.artsdatabanken.no](http://artskart.artsdatabanken.no/default.aspx). Ta kontakt med Fylkesmannen og kommunen og undersøk hvilken informasjon de har om naturmangfoldet innenfor influensområdet for nedleggingen.

Søknaden må inneholde en generell omtale av biologiske verdier knyttet til det terrestriske miljøet i området. Verdifulle naturtyper og rødlistearter må omtales sammen med en beskrivelse av andre karplanter, moser, lav, fugl og pattedyr. Arter som omfattes av Miljødirektoratets handlingsplaner, eller prioriterte arter iht. naturmangfoldloven omtales spesielt.

Med hensyn til fugl skal det legges vekt på omtale av mulige forekomster av vanntilknyttet fugl som for eksempel fossekall, vintererle og lom.

## Akvatisk miljø

Hvis det er utarbeidet rapport om biologisk mangfold eller det foreligger andre rapporter, skal teksten ta utgangspunkt i disse. Hvis det ikke er utarbeidet rapport om biologisk mangfold, se for eksempel [www.naturbase.no](http://www.naturbase.no) , [www.vassdragsatlas.no](http://www.miljodirektoratet.no/no/Tjenester-og-verktoy/Database/Vassdragsatlas/) og [http://artskart.artsdatabanken.no](http://artskart.artsdatabanken.no/default.aspx). Ta kontakt med Fylkesmannen og kommunen og undersøk hvilken informasjon de har om naturmangfoldet innenfor influensområdet for nedleggingen.

Søknaden må inneholde en generell omtale av biologiske verdier knyttet til det akvatiske miljøet i området. Verdifulle ferskvannslokaliteter og rødlistearter må omtales spesielt sammen med en beskrivelse av fisk og andre ferskvannsorganismer. Arter som omfattes av Miljødirektoratets handlingsplaner, eller prioriterte arter iht. naturmangfoldloven omtales spesielt.

Dersom nedleggingen berører anadrom strekning eller storørretstammer skal absolutt vandringshinder kartfestes og fotodokumenteres.

## Verneplan for vassdrag og Nasjonale laksevassdrag

Dersom området er del av vassdrag som inngår i Verneplan for vassdrag eller Nasjonale laksevassdrag skal nedleggingens konsekvenser vurderes særskilt opp mot disse planene.

## Landskap

Landskapet i området skal beskrives. Det skal beskrives hvilke konsekvenser nedleggingen kan få for omgivelsene.

## Store sammenhengende naturområder med urørt preg

Store sammenhengende naturområder med urørt preg kan ha verdi for blant annet naturmangfold, friluftsliv og landskap. Dette gjelder også intakte korridorer som binder større naturområder sammen. Slike områder kan ligge både i og utenfor INON-soner. Det må vurderes om nedleggingen berører et slikt område.

Hvis vassdragsanlegget demmer opp et stort areal kan nedleggingen bli svært synlig i landskapet. Det må gjøres en kort vurdering fra søkers side hva dette kan ha å si for et evt. urørt preg i området og hvor lang tid det kan ta før området virker urørt igjen.

Dette avsnittet kan strykes om vassdragsanlegget ligger i bebygd strøk.

##  Kulturminner og kulturmiljø

Nedleggingens virkning på ev. faste kulturminner (automatisk fredete og verneverdige kulturminner) og kulturmiljøer skal undersøkes og konsekvenser vurderes.

Det skal tas kontakt med fylkeskommunen og ev. Sametinget tidlig i planleggingsfasen, og før innsending av søknad, for avklaring i forhold til kulturminner.

Vassdragsanlegget kan være et kulturminne i seg selv og status må da beskrives.

## Reindrift

Reindriftsaktiviteten i området skal beskrives og forventede virkninger som følge av nedleggingen skal vurderes. Eventuelle avbøtende tiltak vurderes særskilt. Det skal tas kontakt med lokalt reinbeitedistrikt tidlig i planleggingsfasen, og før innsending av søknad, for avklaring i forhold til reindriftsinteresser. Landbruksdirektoratet bør kontaktes angående status på kartene på kilden.nibio.no.

Dette avsnittet kan strykes om vassdragsanlegget ligger utenfor reindriftsområder.

## Jord- og skogressurser

Dette innbefatter dyrket mark, produktiv skog, utmarksbeite og dyrkbar mark i skog eller på annen grunn. Dagens situasjon og ev. konsekvenser av nedleggingen skal beskrives.

## Ferskvannsressurser

Ferskvannsressurser omfatter ferskvann som ressurs for vannforsyning (drikkevann, jordvanning, industriprosessvann), kraftproduksjon, settefiskanlegg osv. Dagens situasjon og ev. konsekvenser av nedleggingen skal beskrives.

## Brukerinteresser og friluftsliv

Bruken av området skal beskrives, dette innbefatter bl.a. friluftsliv, inkludert jakt og fiske, og annen ferdsel i området. Reiseliv og turisme beskrives også under dette punktet. Dagens situasjon og ev. konsekvenser av nedleggingen skal beskrives.

## Samfunnsmessige virkninger

Nedleggingens betydning for å for eksempel sikre tilstrekkelig drikkevannsforsyning til husstandene i området eller for eksempel oppdemt vannareals betydning som islagt areal vinterstid.

## Samlet vurdering

Konsekvensene for de forskjellige temaene sammenstilles i en tabell og det gjøres en oppsummering av de forventede konsekvensene.

Eksempel på tabell:

|  |  |  |
| --- | --- | --- |
| **Tema** | **Konsekvens**  | **Søker/konsulent sin vurdering** |
| Vanntemp., is og lokalklima | *eks. middels negativ* | *konsulent/søker* |
| Ras, flom og erosjon | *eks. liten negativ* | *søker* |
| Ferskvannsressurser | *eks. liten negativ* | *konsulent* |
| Grunnvann |  |  |
| Brukerinteresser |  |  |
| Rødlistearter |  |  |
| Terrestrisk miljø |  |  |
| Akvatisk miljø |  |  |
| Landskap |  |  |
| Kulturminner og kulturmiljø |  |  |
| Reindrift |  |  |
| Jord og skogressurser |  |  |
| **Oppsummering** |  |  |

# Avbøtende tiltak

Her diskuteres mulig avbøtende tiltak som kan bidra til å redusere konfliktnivået.

Eksempler på andre avbøtende tiltak:

* Terskler og biotopjusterende tiltak, eksempelvis etablering av kunstige hekkeplasser.
* Tiltak for å sikre vandringsveier for fisk.
* Reetablering av vegetasjon.

# Referanser og grunnlagsdata

Her oppgis referanser til informasjon og data som er benyttet i søknaden.

# Vedlegg til søknaden

1. Regionalt kart. Vassdragsanlegget skal være avmerket.
2. Oversiktskart (1:50 000). Nedbørfelt og vassdragsanlegget skal være inntegnet. Kartet skal være i A3 el A4 format, tydelig og lesbart, med farger og gode tegnforklaringer.
3. Detaljert kart over området (1:5000). Kartet skal vise tekniske inngrep som ønskes lagt ned og evt. riggområder/deponi. Kartet skal være i A3 el A4 format, tydelig og lesbart, med gode tegnforklaringer. Vassdragsanlegget skal tegnes inn med farger.
4. Fotografier av berørt område og tekniske inngrep.
5. Oversikt over berørte grunneiere og rettighetshavere
6. Ev. miljørapport/ Biologisk mangfoldrapport.